Meerut : नोटबंदी के बाद जनधन खातों में जमा हुए कालेधन को न सिर्फ आयकर विभाग ने खंगालना शुरू कर दिया बल्कि ऐसे खाताधारकों पर शिकंजा भी कस दिया है। मेरठ परिक्षेत्र में विभाग की इन्वेस्टीगेशन विंग द्वारा नोटिस भेजे जा रहे हैं। यही नहीं, विभाग द्वारा कालेधन की धरपकड़ में बड़े कदम उठाए गए हैं। शामली में जनधन खातों में कालेधन के जमा होने के स्टिंग ऑपरेशन से लेकर जमाकर्ताओं की खुफिया जानकारी जुटाने का काम आयकर विभाग कर रहा है।
 8 नवंबर के बाद केंद्र सरकार की जनधन योजना के तहत खोले गए शून्य बैलेंस एकाउंट में बड़ी संख्या में कालाधन जमा कराया गया है। केंद्र सरकार का निर्देश मिलते ही आयकर विभाग ने सभी ऐसे जनधन खातों जिसमें 8 नवंबर के बाद 50 हजार से अधिक का ट्रांजिक्शन हुआ है, को रडार पर ले लिया है। विभाग ऐसे सभी खातेधारकों को नोटिस भेज रहा है। फिलहाल यह प्रक्रिया अभी आरंभ ही हुई है किंतु विभाग का दावा है कि 31 दिसंबर तक नोटिस भेजने की कार्यवाही को पूरा कर दिया जाएगा। संतोषजनक जबाव न मिलने खाताधारक के खिलाफ छापेमारी एवं कानूनी कार्रवाई को विभाग में अमल में लाएगा।
 मेरठ परिक्षेत्र में मेरठ के अलावा बागपत, शामली, मुजफ्फनगर डिस्ट्रिक्ट हैं। नोटबंदी के बाद जहां बैंकों की कवायद बढ़ गई थी तो वहीं आयकर विभाग भी एक्टिव हो गया है। विभाग ने पिछले दिनों जनधन खातों में जमा हो रहे कालेधन पर स्टिंग ऑपरेशन किया था। इनवेस्टीगेशन विंग का दावा है कि परिक्षेत्र के वे सभी जनधन खातों को खंगाला जाएगा जिनमें 8 नवंबर के बाद 50 हजार से अधिक की रकम जमा हुई है। मेरठ के सोमवार को सैकड़ों जनधन खाताधारकों को आयकर विभाग की ओर से नोटिस भेजा गया है।
 केंद्र सरकार ने जनधन खातों से ट्रांजिक्शन पर रोक लगा दी है तो वहीं आयकर विभाग बैकों से डिटेल खंगाल रहा है। आयकर अधिकारी योगेश नैय्यर ने बताया कि बैंकों के रीजनल ऑफिसेस से जनधन खातों की डिटेल जुटाई जा रही है। फिलहाल चिह्नित खाताधारकों को नोटिस भेजने का कार्य आरंभ कर दिया गया है। वहीं दूसरी ओर इनवेस्टीगेशन विंग बेनामी संपत्तिधारकों को भी खंगाल रही है। 30 दिसंबर के बाद बड़े पैमाने पर कालेधन और बेनामी संपत्ति पर कार्रवाई के इनपुट मिले हैं।
 
Meerut : नोटबंदी के बाद जनधन खातों में जमा हुए कालेधन को न सिर्फ आयकर विभाग ने खंगालना शुरू कर दिया बल्कि ऐसे खाताधारकों पर शिकंजा भी कस दिया है। मेरठ परिक्षेत्र में विभाग की इन्वेस्टीगेशन विंग द्वारा नोटिस भेजे जा रहे हैं। यही नहीं, विभाग द्वारा कालेधन की धरपकड़ में बड़े कदम उठाए गए हैं। शामली में जनधन खातों में कालेधन के जमा होने के स्टिंग ऑपरेशन से लेकर जमाकर्ताओं की खुफिया जानकारी जुटाने का काम आयकर विभाग कर रहा है। आठ नवंबर के बाद केंद्र सरकार की जनधन योजना के तहत खोले गए शून्य बैलेंस एकाउंट में बड़ी संख्या में कालाधन जमा कराया गया है। केंद्र सरकार का निर्देश मिलते ही आयकर विभाग ने सभी ऐसे जनधन खातों जिसमें आठ नवंबर के बाद पचास हजार से अधिक का ट्रांजिक्शन हुआ है, को रडार पर ले लिया है। विभाग ऐसे सभी खातेधारकों को नोटिस भेज रहा है। फिलहाल यह प्रक्रिया अभी आरंभ ही हुई है किंतु विभाग का दावा है कि इकतीस दिसंबर तक नोटिस भेजने की कार्यवाही को पूरा कर दिया जाएगा। संतोषजनक जबाव न मिलने खाताधारक के खिलाफ छापेमारी एवं कानूनी कार्रवाई को विभाग में अमल में लाएगा। मेरठ परिक्षेत्र में मेरठ के अलावा बागपत, शामली, मुजफ्फनगर डिस्ट्रिक्ट हैं। नोटबंदी के बाद जहां बैंकों की कवायद बढ़ गई थी तो वहीं आयकर विभाग भी एक्टिव हो गया है। विभाग ने पिछले दिनों जनधन खातों में जमा हो रहे कालेधन पर स्टिंग ऑपरेशन किया था। इनवेस्टीगेशन विंग का दावा है कि परिक्षेत्र के वे सभी जनधन खातों को खंगाला जाएगा जिनमें आठ नवंबर के बाद पचास हजार से अधिक की रकम जमा हुई है। मेरठ के सोमवार को सैकड़ों जनधन खाताधारकों को आयकर विभाग की ओर से नोटिस भेजा गया है। केंद्र सरकार ने जनधन खातों से ट्रांजिक्शन पर रोक लगा दी है तो वहीं आयकर विभाग बैकों से डिटेल खंगाल रहा है। आयकर अधिकारी योगेश नैय्यर ने बताया कि बैंकों के रीजनल ऑफिसेस से जनधन खातों की डिटेल जुटाई जा रही है। फिलहाल चिह्नित खाताधारकों को नोटिस भेजने का कार्य आरंभ कर दिया गया है। वहीं दूसरी ओर इनवेस्टीगेशन विंग बेनामी संपत्तिधारकों को भी खंगाल रही है। तीस दिसंबर के बाद बड़े पैमाने पर कालेधन और बेनामी संपत्ति पर कार्रवाई के इनपुट मिले हैं।